NRK Trafikk

NRK Trafikk var en sentral aktør i Norge når det gjalt å formidle oppdatert og pålitelig trafikkinformasjon til publikum. Tjenesten hadde som hovedoppgave å holde norske borgere informert om trafikkforhold, veistenginger, ulykker og andre hendelser som kan påvirke ferdselen på norske veier.

 Tjenester 
 Løpende oppdateringer: NRK Trafikks redaksjon i Trondheim overvåker trafikken kontinuerlig over hele landet, og formidler informasjon via radio, NRK.no, X (Twitter) og NRKs egne sendinger.
 Direktesendinger: Trafikkmeldinger sendes jevnlig på NRKs radiokanaler, inkludert DAB-kanalen NRK Trafikk, samt i nyhetssendinger på TV og radio.
 'Traffic Announcement (TA)'': NRKs DAB-sendernett var delt inn i syv regioner for å gi lytterne lokalt tilpassede trafikkmeldinger. Viktige trafikkmeldinger brøyt inn i ordinære radioprogrammer, mens kritiske meldinger automatisk avbrøyt alle NRKs radiosendinger i kompatible bilradioer med 'TA' aktivert. I tillegg hadde NRK en dedikert DAB-kanal som kontinuerlig sender gjeldende trafikkmeldinger i en sløyfe.
 Publikumskontakt: Via tipstelefonen 800 99 999 kunne publikum melde inn hendelser.
 Samarbeid med myndigheter: NRK Trafikk samarbeidet tett med Statens vegvesen, Vegtrafikksentralene og politiet for å sikre korrekt og rask informasjon.
 Krisehåndtering: Ved ekstremvær, ulykker eller større hendelser hadde NRK Trafikk en kritisk rolle i å distribuere viktig informasjon for å hjelpe folk med å planlegge trygg transport.

Tjenesten ble lansert på DAB+. 11. januar 2017, samtidig som FM-nettet ble slukket i Nordland. Forløperen til NRK Trafikk var 'Trafikkradioen' som benyttet RDS-teknologi på FM-nettet siden slutten av 1990-tallet.

Tjenesten og redaksjonen ble lagt ned etter påsken 2025, grunnet kutt i NRK. Ansvaret for trafikkmeldinger ble overtatt av den ordinære nyhetsredaksjonen og distriktskontorene, mens de ansatte i trafikkredaksjonen ble overført til andre redaksjoner.

Referanser

 Eksterne lenker 



Kategori:NRK Radio
Kategori:Radiokanaler etablert i 2017
Kategori:Radiokanaler opphørt i 2025